Glöyn Cleopatra

Glöyn byw sy'n perthyn i urdd y Lepidoptera yw glöyn Cleopatra, sy'n enw gwrywaidd; yr enw lluosog ydy gloynnod Cleopatra; yr enw Saesneg yw Cleopatra, a'r enw gwyddonol yw Gonepteryx cleopatra.

Isrywogaethau
Ceir deg isrywogaeth:
Gonepteryx cleopatra cleopatra (Linnaeus, 1767) – De Affrica, Sbaen, Sisili
Gonepteryx cleopatra balearica Bubacek, 1920 – Ynysoedd Balearig
Gonepteryx cleopatra petronella De Freina, 1977 – Ibiza
Gonepteryx cleopatra italica (Gerhardt, 1882) – yr Eidal, Ffrainc, Corsica, Sardinia
Gonepteryx cleopatra dalmatica Verity, 1908 – Arfordir Dalmatia a gorllewin Balcanau
Gonepteryx cleopatra citrina Sheljuzhko, 1925 – de Gwlad Groeg
Gonepteryx cleopatra insularis Verity, 1909 – Creta
Gonepteryx cleopatra fiorii Turati & Fiori, , 1930 – Rhodes
Gonepteryx cleopatra taurica (Staudinger, 1881) – Anatolia, Syria, Gwlad Iorddonen, Israel, Cyprus
Gonepteryx cleopatra palmata Turati, 1921 – Cyrenaica a Libya

Lleoliad
Gellir canfod y glöyn byw hwn yn ardal y Môr Canoldir sef de Ewrop, Gogledd Affrica ac Anatolia): gweler uchod.

Cynefin
Ei gynefin yw tir coediog agored a mân lwyni ysgafn. Mae ar ei adain rhwng Mai ac Awst yn y rhan fwyaf o wledydd ac eithrio Sbaen ble mae'n deor ddwywaith ac ar ei adain bron drwy'r flwyddyn. Mae'n gallu cysgu dros y gaeaf mewn coed bytholwyrdd neu lwyni. Mae'r siani flewog yn hoff iawn o fwyta'r planhigyn Rhamnus.

Maint
Mae oddeutu . Mae gan y fenyw adenydd o liw melyn golau ac mae adenydd y gwryw yn felynach gydag ychydig o oren ar flaen yr adenydd. Mae gan y ddau ddotiau brown yng nghanol pob adain ac mae'r rhan isaf o bob adain yn lliw sydd rhywle rhwng melyn a gwyrdd. 

bawd|Chwiler gwryw, a'i guddliw yn ymdebygu i ddeilen.

Cyffredinol
Gellir dosbarthu'r pryfaid (neu'r Insecta) sy'n perthyn i'r Urdd a elwir yn Lepidoptera yn ddwy ran: y gloynnod byw a'r gwyfynod. Mae'r dosbarthiad hwn yn cynnwys mwy na 180,000 o rywogaethau mewn tua 128 o deuluoedd.

Wedi deor o'i ŵy mae'r glöyn Cleopatra yn lindysyn sy'n bwyta llawer o ddail, ac wedyn mae'n troi i fod yn chwiler. Daw allan o'r chwiler ar ôl rhai wythnosau. Mae pedwar cyfnod yng nghylchred bywyd glöynnod byw a gwyfynod: ŵy, lindysyn, chwiler ac oedolyn.

Gweler hefyd
 Rhestr gwyfynod a gloynnod byw
 Cymdeithas Edward Llwyd

Cyfeiriadau

Cleopatra